මඩකලපුවේ දී තරුණයින් දෙදෙනෙකුට පහර දීමේ සිද්ධියට අත්අඩංගුවට ගැනුණු පොලිසියේ නිලධාරියා ඇප මත මුදා හැර තිබෙනවා.සැකකාර පොලිස් නිලධාරියා අද (23) පෙරවරුවේ අත්අඩංගුවට ගැනුණු අතර පසුව ඔහු මඩකලපුව මහේස්ත්‍රාත් අධිකරණයට ඉදිරිපත් කෙරුණා.එසේම, එම පොලිස් නිලධාරියාගේ වැඩ තහනම් කිරීමට පියවර ගත් බව මහජන ආරක්ෂක අමාත්‍ය රියර් අද්මිරාල් ආචාර්ය සරත් වීරසේකර සඳහන් කළා.එරාවුර් පොලීසියේ රථවාහන අංශයේ නිලධාරියෙකු විසින් තරුණයන් දෙදෙනෙකුට අමානුෂික ලෙස පහරදෙන වීඩියෝ පටයක් මේ දිනවල සමාජ මාධ්‍යයේ සංසරණය වනවා.